Põhjamaade Kompetentsikeskused
Põhjamaade kompetentsikeskused (inglise Nordic Centres of Excellence, NCoE) on NordForski loodud programm, mis edendab eri maade ühiste eesmärkidega parimate teadurite ja teadusgruppide koostööd. Põhieesmärk on edutada teaduslikku silmapaistvust ning täiustada teadlaste liikuvust ja koostööd uurimistööde koostamisel, et anda Põhjamaade panus teadusmaailma ning seeläbi saada suuremat mõjuvõimu Euroopas ja rahvusvahelistel uurimistel laiemas haardes. Põhjamaade kompetentsikeskusi võib võrgustikuna esineda nii virtuaalselt kui ka füüsiliselt. Need rajatakse uuringute piirkondadesse, millel on Põhjamaades suurem eelistatus. Koostöös, mida see programm võimaldab, saavad teadurid arendada oma uuringuid tipuni ja noored uurijad saavad alustada karjääri endale sobivamas keskkonnas. Keskused rajatakse viieaastaseks perioodiks avatud konkursi kaudu. Eelistused antakse uurimistöödele, millel on märkimisväärset potentsiaali ka pikemas perspektiivis. Kompetentsikeskus rajatakse tavaliselt vähemalt kolme sellise riigi koostöös, kes töötavad koos ühel alal. Teadurid saavad algelist rahvuslikku ja rahvusvahelist rahastust ning annetuse NordForskilt, et keskus rajada. Käigus on programmid kolmes valdkonnas: sotsiaal- ja humanitaarteadused, toitumine ja tervis ning heaolu-uuringud. Varasemad keskused on loodud globaalste muutuste uurimise ja molekulaarmeditsiini vallas. Iga keskus saab viie aasta jooksul umbes kolm miljonit Norra krooni aastas. Kolmandiku sellest eraldab NordForsk. Põhjamaade kompetentsikeskuste projekte on mitmeid ja eri suurusega. Näiteks Põhjamaade kompetentsikeskus haiguste geneetika alal, Põhjamaade heaolu-uuringute kompetentsikeskus, Põhjamaade päikesepaneelide kompetentsikeskus, Põhjamaade kompetentsikeskuse programm molekulaarses meditsiinis.